Actrița Pat Colbert, cunoscută din serialul ”Dallas”, a murit
Actrița Pat Colbert, care a interpretat rolul Dora Mae, din celebrul serial ”Dallas”, a murit la vârsta de 77 de ani. Sora sa, Tami Colbert, a fost cea care i-a anunțat moartea, potrivit Hollywood Reporter. Pat Colbert a murit pe 23 iunie la domiciliul său din Compton. Aceasta a suferit trei accidente vasculare cerebrale în decursul ultimului deceniu.